open-index/open-wikipedia-markdown huggingface dataset:
West Meadow Beach

**West Meadow Beach** is a Hoibinsl im Noadwestn vo Stony Brook, im Suffolk County im US-Bundesstoot New York.

West Meadow Beach is ebba 1,5 Meiln long und a *National Historic District*. Auf em Parklond san friara 120 Summahaisln aus de 1920a und 1930 Joa gstondn. Des Gebiet is zum effentlichs Parkland eakleat woa, des wo zua Town vo Brookhaven gheat, de Haisln woan damit illegale Bautn. De moastn san etz scho obgrissa. Nua a boa san unta Schutz gstejt woan und wean etz fia effentliche Aufgom gnutzt.

## Im Netz
* More about West Meadow Beach
* Coverage of the Evictions
* NY Times Article, 2004, Cottages Facing Eviction
Kochesää

Da **Kochesää**, amtle **Kochelsee**, is a Gewässa in Bayern, des uma 70&nbsp;km sidli vo Minga am Randbereich vo de Oipn liegt und zur Gmoa Schlehdorf (uma 30 Prozent) im Westn und zu Koche am Sää im Ostn ghert. Da See is Eingtum vom Freistoot Bayern und wird vo da Boarischn Verwaltung vo de staatlichn Schlessa, Gärtn und Sään vawoitet. Während da sidliche Bereich vom See no vo Bergn umgebm is, liegt da nerdliche Teil scho im flachn Voralpmland und wird von de Loisach-Kochesää-Moorn begrenzt.

## Im Netz

* Der Kochelsee auf da Hoamseitn vo da Bay. Schlessavawoitung
* google books
Beppo Brem

Da **Josef ''Beppo'' Brem** (* 11. Meaz 1906 in Minga; † 5. Septemba 1990 ebd.) wor a bayrischa Voiksschauspuia. Zeascht is a haptsächli fia seine vuin Aftritt in Gaudi-Fuimen bekannt worn, wo a moast de Roin vom *Boarischn Uaviech* oda vom Dorfdeppm gspuit hod, oba im Laaf vo da Zeid hod a aa mid eanstan Roin Erfoig ghobt.

## Fuimografie
### Spuifuim (Auswoi)

### Feansengserien
* Der Komödienstadel
* 1964:Gewagtes Spiel - Folge: Und alles um eine Kuh
* 1965–1970: Die seltsamen Methoden des Franz Josef Wanninger
* 1970–1971: Königlich Bayerisches Amtsgericht - drei Folgen
* 1972: Rabe, Pilz und dreizehn Stühle
* 1977–1985: Polizeiinspektion 1 - sechs Folgen
* 1978–1982: Die unsterblichen Methoden des Franz Josef Wanninger
* 1984: Lach mal wieder
* 1984: Heiße Wickel, kalte Güsse
* 1990: Heidi und Erni

## Im Netz

* 
*  (mid Fotogalerie)
* Dagmar Unrecht, in: Mittelbayerische Zeitung ''Ein Hüne mit Hang zum Groben'', 27. Jenna 2015.
Augschburga Dom

Da **Augschburga Dom**, eig. **Hohe Domkirch Mariä Hoamsuchung zu Augschburg**, is de Kathedraikiach vom Bistum Augschburg. Da Dom steht in da historischn Oidstod vo Augschburg und is nebm da Basilika St. Ulrich und Afra da wichtigste Kiachnbau und oana vo de moastbesuachtn Sehnswiadigkeitn vo da Stod.

## Im Netz

* Da Dom af da Hoamseitn vom Bistum Augschburg
Gardiners Island

**Gardiners Island** is a kloane Insl in East Hampton im US-Bundesstoot New York. De Insl liegt in da Gardiners Bay im Ostn vo Long Island zwischn zwoa Hoibinsln. De Insl is ebba 12&nbsp;km long, maximal 4,8&nbsp;km broad und hod a Fläch vo 13&nbsp;km².

Gardiners Island is seit 400 Joa im Besitz vo da Familie Gardiner. Es is de zwoatgresste Insl vo Amerika, de wo im Privatbesitz is. Vui Gebaide san ausm 17. Joahundat, drunta aa des ejtaste dahoidene Fochweakhaus in New York.

Gardiners Island hod de gresste Population vo Fischodla im Stoot New York. Weis do koane natialichn Feinde gibt, bauns eanare Nesta om Bodn.

## Beleg


## Im Netz
* Leuchtturm auf Gardiners Island
* Encyclopedia of New York: Gardiners Island
* Eigentumsverhältnisse
Bernd Helfrich

Da **Bernd Helfrich** (* 30. August 1945 z'Minga) is a boarischer Schauspieler und Regisseur, der wo seit de 70er Joar in vui (boarische) Fuim und Serien midgspuid hod. 1975 hoda sei Kollegin Mona Freiberg gheirett. 1984 ham de zwoa as *[[Chiemgaua Volksteata]]* übanuma, des wo vorher an Bernd seina Muada, da Amsi Kern ghead hod. Außadem spuida seit 1990 an *Ernst Langmann* in da Serie *[[Forsthaus Falkenau]]*.

## Im Netz
* Bernd Helfrich in da Internet Movie Database
Deutschland. Ein Wintermärchen

**Deutschland. Ein Wintermärchen** (1844)  is a satirisches Versepos vom deitschn Dichda Heinrich Heine (1797–1856). Inspiriat is dees Weak duach a Roas, wo da Autor im Winta 1843 gmocht hod und de wo eam vo Paris af Hamburg giat hod. Da Titl is a Ospuijung auf a Weak vom William Shakespeare *The Winter's Tale* (Dees Wintameachn) (1623).

Da Titl wor fian deitschn Regisseur Sönke Wortmann s Vorbuid fia sein Dokumentarfuim  *Deutschland. Ein Sommermärchen*.

## Entstehungsgschicht

Da Heine is 1831 af Frankreich emigriat, weir a ois Jud in Deitschland koa Chance ghobt hod ois Jurist zan orbatn und da Zensua entgeh woit. 1835 san seine Schriftn in Deitschland vabotn worn. 1843 is a no amoi af Deitschland groast, um sei Muada und sein Valega z bsuacha. Af da Roas zruck af Frankreich is a Glegnheitsgedicht entstandn. Dees wor da easchte Entwuaf za *Deutschland. Ein Wintermärchen*. An Entwuaf hod im Laff vo de naxtn drei Monat za am humoristischn vo da Roas weidaentwicklt.

## Literatua
### Textausgobm
* Heinrich Heine. Historisch-kritische Gesamtausgabe der Werke. Hrsg. von Manfred Windfuhr. Bd. 4: Atta Troll. Ein Sommernachtstraum / Deutschland. Ein Wintermährchen. Bearb. von Winfried Woesler. Hoffmann und Campe, Hamburg 1985.
* H. H. Deutschland. Ein Wintermärchen. Bilder von Hans Traxler. Hrsg. von Werner Bellmann. Reclam, Stuttgart 2005, ISBN 3-15-010589-7.

### Sekundealiteratua
* Werner Bellmann: Heinrich Heine. *Deutschland. Ein Wintermärchen*. Erläuterungen und Dokumente. Revidierte Ausgabe. Reclam, Stuttgart 2005. ISBN 3-15-008150-5.
* Joseph A. Kruse: Ein neues Lied vom Glück? Heinrich Heines *Deutschland. Ein Wintermährchen*. In: J. A. K.: Heine-Zeit. Stuttgart/Minga 1997. S. 238–255.
* Renate Stauf: Heinrich Heine. *Deutschland. Ein Wintermärchen*. In: Renate Stauf/Cord Berghahn (Hrsg.): Weltliteratur II. Eine Braunschweiger Vorlesung. Bielefeld 2005. S. 269–284.

## Beleg


## Im Netz
* 
*
* Voitext ban Projekt Gutenberg-DE
* ''Deutschland. Ein Wintermärchen'' ois gmoafreis Heabuach
Fire Island

**Fire Island** is Barriereinsl, ebba 48&nbsp;km long und 1&nbsp;km broad, in Suffolk County im Sidn vo Long Island im US-Bundesstoot New York. Vo Long Island is s duach de 8&nbsp;km broade *Great South Bay* trennt.

Zua Insl kimmt ma voa oim duach Fährn und mit private Wossafoazeig. An kloan Tei vo da Insl am Westend ko ma vo Long Island iban Robert Moses Causeway (aa Captree Causway; a Dommstross) ofoan; am Ostend ko ma iba de *New York State Route 46* eareicha. Weis auf da Insl koa duachgehande Stross gibt, huift des oba nix fia de gonze Insl.

Fost de gsomte Insl steht unta Natuaschutz.

### Parks
* Fire Island National Seashore
* Robert Moses State Park
* Fire Island Leichttuam, estli vom Robert Moses Park

## Im Netz

* Fire Island Handelskamma
* Fire Island Fährn
* Fire Island Leichttuam
* Fire Island iPhone
* Koatn vom ''Fire Island National Seashore''-Park(PDF) vom National Park Service (321 kB)
Woichnsää

Da **Woichnsää** (amtli: **Walchensee**) is a Gwässa in Bayern, des wo ebba 75&nbsp;km sidle vo Minga im Voroipmland liagt. Er is oana vo de diafstn (max. 192,3 m) und flächnmäßi greßtn (16,40&nbsp;km²) Oipmseen in Bayern und ghert mitsamt da Insl Sassau zur Gmoa Koche am Sää. Im Ostn und Siidn grenzt a mit seim Ufa an de Gmoa Jachenau.

## Galerie

Walchensee vom Herzogstand 2017-05-17.jpg|Da Woichnsää vom Herzogstand
20080210-Walchensee vom Simetsberg.jpg|Da Woichnsää vom Simetsberg
Walchensee_Ort.jpg|De Ortschaft Woichnsää
Kesselberg.jpg|Blick vom Woichnsää aufn Kesslbeag


## Literatua

* Cornelia Oelwein: *Die Geschichte des Walchensees und seiner Fischerei*. Edition Alpenblick & Seenland, Uffing am Staffelsee 2010, ISBN 978-3-9813813-0-6.
* Martin Siepmann, Brigitta Siepmann (Hrsg.): *Landschaft in Bayern*. Bayerland, Dachau 1995, ISBN 3-89251-200-0.
* Lovis Corinth: *Walchensee*. Piper, Minga 1984, ISBN 3-492-02179-4.
* Josef Rambeck: *Die Baraber vom Walchensee*. Deutscher Baugewerksbund, Berlin 1931

## Im Netz

* Hoamseitn vom Walchensee-Museum
Klosta Ettal

'S **Klosta Ettal** is a Benediktinaabtei im obaboarischn Dorf Ettal, etwa zehn Kilometa neadlich vo Garmisch-Partnkirchn und südöstlich vo Obaammagau. 'S Klosta is im Jahr 1330 gründt worn und is heit a beliebte Touristnattraktion. Zum Klosta ghern landwirtschaftliche Betriebe, mehrare Wirtsheisa und a Gymnasium mit ogschlossnem Internat, a Kunstverlag, a Destillerie und a Brauarei. De Abtei ghert zur Boarischn Benediktinakongregation.
Ludwig Dehne

Da **Ludwig Dehne**, aa **Louis Dehne**, woa a deitscha Zuckabäckagsö aus aus Wiattnbeag, dea wos anno 1786 noch Wean kumma is. Aum Miachaelaplotz gengiwa vaum oidn Burgtheata, im 1. Beziak, hod a a Konditorei aufgmocht. Draus is boid a  „k.u.k. Hofzuckerbäckerei“ wuan. Heit is des da Demel, de bekauntaste Konditorei vau Wean, jetzt aum Koimoakt daham.

Ois Hofliefarant hod a vua oim Gfrorans, Siassigkeitn und Fruchtsorbets gliefat. Seine Foschingskropfn woan genauso berihmt ois wia sei Maundlmüch.

Sei Sohn da August Dehne hod de Zuckabäckarei aun sein ötastn Gsön, in Christoph Demel, vakauft. Da berihmtaste Gsö vaum August Dehne woa da Ferdinand Raimund. Ois Numero hod a im oidn Burgtheata Spezialitätn vau da Zuckabäckarei vakauft und is so iwahaupt eascht zum Theata kumma.

## Beleg



## Literatua

* Ingrid Haslinger: *Kunde – Kaiser. Die Geschichte der ehemaligen k. u. k. Hoflieferanten*. Schroll, Wean 1996, ISBN 978-3-85202-129-4.
* Ingrid Haslinger, Erika Patka, Marie-Luise Jesch: *Der süße Luxus. Die Hofzuckerbäckerei und die ehemaligen k. u. k. Hofzuckerbäcker Demel, Gerbeaud, Gerstner, Heiner, Rumpelmayer, Sluka.* Eine Ausstellung des Kulturkreises Looshaus. Agens Werk Geyer + Reisser, Wean 1996, ISBN 3-9500302-4-7.
* János Kalmár, Mella Waldstein: *K.u.K. Hoflieferanten Wiens*. Stocker, Graz 2001, ISBN 3-7020-0935-3.
Amsi Kern

De **Amsi Kern** (* 18. Septemba 1922 in Minga; † 31. Oktoba 2002 in Prien a. Chiemsee) is a boarische Volksschauspuiarin gwesn. Bsondas bekannt is se mit ihrn Aftrittn beim *[[Chiemgaua Volkstheata]]* worn, des se aa lange Zeit seiba gführt hot. Im Joa 1984 hot s' de Theataleitung ihrm Sohn Bernd Helfrich und seina Frau Mona Freiberg übagebm, is oba no weitahin reglmäßig ois Schauspuiarin aftretn.

## Im Netz
* Amsi Kern af da Internet Movie Database
Flughofm Minga-Ream

Da **Flughofm Minga-Ream** (dt.: **Flughafen München-Riem**) is seit 1939 da intanationale Flughofm vo Minga gwesn, bis er im Joar 1992 durch 'n nei bautn Flughofm Minga Franz Josef Strauß ersetzt worn is. De meistn Bautn vom Flughofm Minga-Ream san nachad obgrissn worn, und heit findt ma dort unta anderm de Messestod Ream mit Wohn- und Gschäftskomplexn, de Neie Messe Minga und da Rema Park, da aus da Bundesgoartnschau 2005 heavoagonga is.
Robert Moses State Park (Long Island)

Da **Robert Moses State Park - Long Island** is a Nationalpark im US-Bundesstoot New York. Da Park liegt im Sidn vom Suffolk County am Westend vo Fire Island, im Sidn vo Long Island. De 3.54 km2 große Olog is da ejtaste Nationalpark vo Long Island.

En Park ko ma mitn Auto iwan Robert Moses Causeway (a Dammstross) eareicha, de wo iwa de *Great South Bay* fiaht. Da Park is bekonnt fia sein heavoarogandn Strond vo 8&nbsp;km Läng und is a beliabts Ausflugzui vo de Eihwohna vo da Stod New York.

## Robert Moses
Da Park hod uaspringli *Fire Island State Park* ghoassn und is spada afn Robert Moses umtauft woan, an vo de berihmtastn amerikanischn Stodplana vom 20. Joahundat, dea wo voa oim in da Stod New York, af Long Island, im Westchester County und im Bundesstoot New York gwiakt hod. Ea hod aa, ois President vo da Nationalpark-Kommission, de Aufsicht iba de Entwicklung vonam Nationalpark auf Fire Island ghobt.

Es gibt in New York no an zwoatn "Robert Moses State Park". Da Robert Moses State Park (Thousand Islands), liegt im Noadn vo New York entlogn vom St. Lorenz Strom.

## Im Netz
* New York State Parks: Robert Moses State Park - Long Island
* Fire Island Travel Guide
* Information on Lighthouse Beach
Strosswoicher

**Strosswoicher** (iwerregioneu: *Strosswoichen*, deitsch: **Straßwalchen**) is a Gmoand an Norn voh Soizburg (Flåchgau) a' da Grenz z' Owerésterreich mid guade 7.500 Eihwoner (Stånd 1. Jenna 2020).

## Geograafie
D' heegsde Dahéewung an Gmoandgebiet is mid 844&nbsp;Meeter da Iarschberg.

### Nochbargmoaner
an Bundeslånd Seuzburg:

* Késtendorf
* Neimorkt am Woiersee
z' Owerésterreich:
* Louer
* Léngau
* Owerhofer
* Péehdorf
* Weisskirer an Attergau
* Zej am Mous

### Gmoandgliadarung
Strosswoicher bsteet aus 6 Katastroigmoaner:

* Bruckmous
* Brunn
* Hooselreith
* Iarschdorf
* Strosswoicher-Lånd
* Strosswoicher-Morkt

A weiderner Ortstei is Stoahdorf.

## Im Netz
* Webseiten voh da Gmoand
* 
*
Låmbéhausen

**Låmbéhausen** (aa **Lambéhausen**, deitsch: *Lamprechtshausen*) is a Gmoand an Norn vam éstreichischen Bundeslånd Soizburg mid 3.883 Eihwóner (Stånd 1. Jénner 2016). Dé guade 32&nbsp;km² grousse Gmoah hod 22 oahzelne Ortschoften.

## Im Nétz

* Webseiten voh da Gmoand
*
Kölna Wirrn

De **Kölna Wirrn** oda as **Kölna Ereignis** bezeichnen an Hehpunkt vom Konflikt zwischn da katholischn Kirch und am preißischn Staat in de Westprovinzn vo Preißen in da Zeit vom Vormärz. De Integration vo de Westgebietn Rheinland und Westfalen, de 1815 an Preißn ogschlossn worn san, hot zu Spannungen zwischn da katholischn Kirch und da preißischn Regierung gführt. De wichtigstn Streitpunkte san dabei da Hermesianismus und as Problem vo de konfessionsverschiednen Ehen gwesn. De preißische Regierung is vo eina staatskirchlichn Tradition geprägt gwesn und hot deswegn gmoant, se kannt aa de katholischn Kirch kontrollian und de katholischn Priestan und Bischefn vorschreibm, wia se eahnare Ämta auszuführn hom.

Da Konflikt hot schliaßlich dazu gführt, dass da Erzbischof vo Köln, da Clemens August Droste zu Vischering, im Jahr 1837 wegn seim Widastond gegn de staatliche Eimischung in kirchlichn Angelegnheitn verhaft worn is. Des hot bei da katholischn Bevöikarung a antipreißische Stimmung gfördat.
Taylorreihe

A **Taylorreihe** is a Möglichkeit, das ma bestimmte Funktionan als Potenzreihe darstülln ko. Eng damid vowandt is as Konzept vo de Taylorpolynome, wej ma grejgt, wemma d'Reihenentwicklung noch endlich vüll Schritte obricht.

## Definition
Wenn J \subset \mathbb R a offas Intervall is, f \in C^{\infty}(J, \mathbb R), also *f* a unendlich oft stetig differezierbare Funktion is und a \in J, dann hoisst

:T_af(x):= \sum_{n=0}^\infty \frac{f^{(n)}(a)}{n!}(x-a)^n

*"Taylorreihe vo f im Entwicklungspunkt a"*. Des is zeascht amol einfach a Potenzreihe, owa wenn f reell analytisch is, nachernd hods fir anejds *a* ausn Intervall *J* an positivn Konvergenzradius und is in den Bereich glich mid *f*. Es git owa grod aso Funktionen, wou de Taylorreihe in bestimmte Punkte an Konvergenzradius 0 hod.

## Beispiele
Oane vo de wichdichstn Taylorreihen is de vo da Exponentialfunktion. Es güllt:

: \exp x = \mathrm e^x= \sum_{n=0}^{\infty} \frac{x^n}{n!}

Des Istgleich-Zeichen derf do stej, waal de Taylorreihe vo da Exponentialfunktion reell analytisch is und in jedn Punkt an unendlichen Konvergenzradius hod. Ganz ähnlich schauts aus mid Sinus und Kosinus, do güllt nämlich:

:\sin x = \sum_{n=0}^\infty (-1)^n \frac{x^{2n+1}}{(2n+1)!}

:\cos x = \sum_{n=0}^\infty (-1)^n \frac{x^{2n}}{(2n)!}

A andas Beispüll, des recht oft fiakimmt is f(x)=\log (1+x). De Funktionhod hod in a=1 Taylorreihe:

:T_af(x)= \sum_{n=0}^\infty (-1)^n \frac{x^n}n

De Potenzreihe hod ejtz als Konvergenzradius 1, des hoisst de Taylorreihe vo *f* konvergiert am Intervall (-1;1) und is do aa identisch mid da Funktion.

A Beispüll für a Funktion, wou d'Taylorreihe in oan Punkt in koana Umgebung vo dem Punkt mid da Funktion zammstimmt is z. B.

:g(x)=
\begin{cases}
0, & x \leq 0\\
\mathrm e^{-\frac{1}{x^2}}, & x >0 \\
\end{cases}


De Funktion is üweroll unendlich oft stetig differenzierbar, owa d'Ableitung im Punkt 0 is awl 0, des Hoisst d'Taylorreihe is d'Nullfunktion und stimmt daher fir positive x nirgands mid da Funktion üwarein.

## mehrdimensionaler Taylor
Wenn M \subset \mathbb R^n offa,  a \in M und f \in C^{\infty}(M, \mathbb R^n), nachernd is de Taylorreihe vo *f* im Punkt *a* mithilfe vo da Multiindexschreibweise definiert als:

:T_af(x):= \sum_{|p| \geq 0} \frac{D^pf(a)}{p!}(x-a)^p
Roma

**Roma** is da Nama fia miteinanda vawandtn Voiksgruppm, wo vom indischn Subkontinent ausgwandat san. Friara hod ma aa **Zigeina** gsogt. Ob an 14. Joarhundat sans in mearan Migrationswejn iba Vordaasien af Nordafrika und Eiropa keman. Heit gibts af da ganzn Wejd Roma, de grosse Meaheit lebt oba in Eiropa.

De Sproch vo de Roma is Romani/Romanes, 's gibt vaschiedene dialekte.

De Roma wean zweng eanara ethnischn und kuiturejn Eingoart oft ausgrenzt. Vo de Nationalsozialistn und Faschistn sans sogor systematisch vafoigt worn.

## Musi
De Musi spuit in da Oidogskuitua vo de Roma a grosse Roin. Se is im Lebm diaf vawuazlt, ned nua ban Feian.

Fia de Roma wor de Musi aa imma a Bscheftigung, mit dea wo s Gejd vadeant hom. Deshoib san do aa imma Elemente aus da Gsejschoft wo de Roma dahoam san, aufgnumma worn.

Zwoa vo de bedeitandstn Roma-Musikantn san:
* Manitas de Plata
* Django Reinhardt - franzesischa Sinto und geniala Jazz-Gitarrist. Vui Sinti-Musikantn segn si bis heit ois seine Nochfoiga.

## Religion
's gibt Christliche Roma (Katholische, Orthodoxe, evanglikale) sowia Muslimische Roma (Sunnidn). 

## Literatua
* Rajko Đurić, Jörg Becken, Bertolt Bengsch: *Ohne Heim, ohne Grab. Die Geschichte der Roma und Sinti*. Aufbau, Berlin 2002, ISBN 3-7466-8081-6
* Angus Fraser: *The Gypsies*. 2. Aufl. Blackwell, Oxford 2001, ISBN 0-631-19605-6 (The peoples of Europe)
* Kurt Holl (Hrsg.): *Die vergessenen Europäer. Kunst der Roma. Roma in der Kunst. Ein Projekt des ROM e. V. Köln in Kooperation mit dem Kölnischen Stadtmuseum*. Verlag Rom, Köln 2008, ISBN 978-3-9803118-8-5 Katalog zur gleichnamigen Ausstellung, 12. Mai 2008 - 3. Jenna 2009
* Yaron Matras, Hans Winterberg und Michael Zimmermann: *Sinti, Roma, Gypsies. Sprache, Geschichte, Gegenwart*. Metropol, Berlin 2003, ISBN 3-936411-26-3
* Katrin Reemtsma: *Sinti und Roma. Geschichte, Kultur, Gegenwart*. C.H. Beck, Minga 1996, ISBN 3-406-39255-5 (Beck'sche Reihe; 1155) 
* Susan Tebbutt (Hrsg.): *Sinti und Roma in der deutschsprachigen Gesellschaft und Literatur* („Sinti and Roma. Gypsies in German-Speaking Society and Literature“). Peter Lang, Frankfurt 2001, ISBN 3-631-35349-9 (Forschungen zur Literatur- und Kulturgeschichte; 72)
* Anja Tuckermann: *Sinti und Roma hören. Eine musikalisch illustrierte Reise durch die Kulturgeschichte der Sinti und Roma von den Anfängen bis in die Gegenwart, mit über 40&nbsp;Musikbeispielen aus dem Kulturkreis.* Silberfuchs-Verlag, Tüschow 2011, ISBN 978-3-940665-25-6 (Heabuach, 1&nbsp;Audio-CD und Booklet; Sprecha: Rolf Becker, Anne Moll).

## Im Netz

* Rombase – Online-Enzyklopedie
* Decade of Roma Inclusion
* Euromosaik-Studie: ''Romani in der Tschechischen Republik'' 
* Gipsywaves Roma-Seitn auf Romanes und Deitsch 
* Beate Eder-Jordan Forscharin zur Literatua vo de Roma und Sinti, Universitet Innsbruck
Bamberga Dom

Da **Bamberga Dom**, eig. **Dom St. Peter und St. Georg**, is de Kathedralkirch vom Erzbistum Bamberg. Im Dom drinnat san de Gräba vom heiliggsprochnen Kaisapaar Heinrich II. und Kunigunde sowie vom Papst Clemens II., as oanzinge Papstgrob neadlich vo de Alpm. Da Dom ghert zu de sognanntn Kaisadomen.
Woiserberg

**Woiserberg** (Deitsch: **Walserberg**) is a Ortschoft a' da politischn Gmoa Wois-Siaznham und da Katastroigmoa Gois. Da Ort liegg westli vo da Stod Soizburg af ner leichtn Auhhächn (em Woiserberg).

Da Naum bzeichnt aa d' boaden ehemooling Zoistejn z' Boarn zwischer dodan und Marzoi:
* da Autobauhgrenziwagaung „grosser Woiserberg“, A 1/A 8, der heidzdog afglossn is, durten bfindt se a Autobauhroststätten
* da Bundesstrossengrenziwagaung „kloaner Woiserberg“, B 1/B 21

D' Vakeahsvabindung iwan Woiserberg ghead zan Deitschen Eck, da wichtigstn, ower exterritorioin Ost-West-Vabindung vo Estareich (Autobauh: „grosss deitschs Eck“, iwas Inntoidreieck noch Kuffstoah, Bundesstrossen: „kloahs deitschs Eck“, iwa Reicherhoi und da Grenz Stoaposs noch Lofer und weider in'n Pinzgau und Seiger Hauns a' Tiroi). Mim Schengenraum sand de boadn Grenzstazioner hihfejig worn.
Walserberg

**Woiserberg**, af Deitsch: **Walserberg**, bzeichnet:
*Woiserberg, Ortschaft a' da politischen Gmoa Wois-Siazenham, Laund Soizburg, Estareich 
*Walserberg SG, Weiler a' da politischen Gmoa Wartau, Kanton St. Gallen, Schweiz
*Grosser Woiserberg, ehemoiiger Autobauh-Grenziwagaung z' Deitschlaund, schaug unter Deitsches Eck
*Kloaner Woiserberg, ehemoiiger Grenziwagaung z' Deitschlaund, schaug Woiserberg
Havel

D **Havel** [] is a Fliaßgwassa am Noadostn vo Deitschland und 334&nbsp;Kilomeda Läng da längste rechtsseidige Nemfluß vo da Elbe. De direkte Entfernung zwischn da Qein und da Mindung hand oba grod 94&nbsp;Kilomeda. Entspringa duad d Havel in Mecklenburg-Vorpommern, duachfliaßn duads Brandenburg, Berlin und Sachsen-Anhalt und mindn duads in Brandenburg a d Elbe. Nochad fliaßts duach an Haufa gloane Seen, zeascht richting Sin, dann an Westn und zum Schluss an Noadwestn. Da Undaschied vo da Hähn is dawei grod 40,6&nbsp;Meda. Mid 108&nbsp;m³ pro Sekundn (108&nbsp;m³/s) im Duachschnied hod d Havel noch da Moldau (150&nbsp;m³/s) und da Saale (115&nbsp;m³/s) de drittgresste Wossameng unda de Nemfliss zua Elbe. 285&nbsp;Flusskilometa valaufand z Brandnbuag. Da grässte Teil vom Flusslauf is schiffboa.

Da grässte Nemfluss vo da Havel is d Spree, de wos a ihrana Mindung mehra ois wia dopped so fei Wossa wia d Havel seiba fiad (38&nbsp;m³/s gegenüber 15&nbsp;m³/s) und de a mid da Läng ibadrifft (380&nbsp;km).

2004 is d Havel vo de Naturfreunde Deutschlands und am Deitschn Anglavaband zua *[[Flusslandschaft des Jahres]]* gekürt won.

## Nama

Da Nam vo da Havel (sorbisch: *Habola*) soi nu aus da voaslawischn, germanischn Besiedlungsphasn stamma und ghead damid zu de ejdastn Gebietsbezeichnungan aufm Gebiet vo da ehemolign Moak Brandnbuag.

## Literatua
* H.-J. Uhlemann, Berlin und die Märkischen Wasserstraßen, DSV-Verlag Hamburg 1994
**Schriften des Vereins für europäische Binnenschifffahrt und Wasserstraßen e.V.* div. Jahrgänge. WESKA (Westeuropäischer Schifffahrts- und Hafenkalender), Binnenschifffahrts-Verlag GmbH Duisburg-Ruhrort, (keine ISBN)
* Folke Stender: Redaktion *Sportschifffahrtskarten Binnen 1* Nautische Veröffentlichung Verlagsgesellschaft ISBN 3-926376-10-4.
*Autorenkollektiv: W. Ciesla, H. Czesienski, W. Schlomm, K. Senzel, D. Weidner, *Schiffahrtskarten der Binnenwasserstraßen der Deutschen Demokratischen Republik 1:10.000, Band 3* Herausgeber: Wasserstraßenaufsichtsamt der DDR, Berlin 1988 (keine ISBN)

## Beleg


## Im Netz

* Blaues Band – Die Untere Havel
* BfN Renaturierung der Unteren Havel
* Nabu Renaturierung der Unteren Havel
* Tierwelt der Unteren Havel
* Touristische Infos zur Havel
* Havelschleusen-Seite, Info über die tatsächliche Havelquelle
Romani

**Romani** (af Romani: *romani ćhib*), Devanagari: रोमानी *rōmānī*) oda **Romanes** is de Sproch vo de Roma. Mit Urdu und Hindi gheat Romani za de indoarischn Sprochn.

In Deitschland und Östareich ist Romani a offiziej onakannte Mindaheitnsproch,'s gibt vaschiedene romanes dialekte, de zum teil so unterschiedlich sei des si de jeweilign sprichr narrisch schwar miteinanda vastehn könna.

Da Nama Romani kimmt vo *romani čhib*, wo af Romani "Roma-Sproch" hoasst. Af Boarisch hoassts aa no *Romanes*, wo vo *Wakheres Tu romanes?* - „Redst Du Romani?“ - (*Džanes romanes?* – „Konst Du Romani?“). Intressantaweis gibts af Boarisch koa Adjektiv fia de Sproch. Ma sogt "af Romani" oda "af Romanes".

Da Nama hod nix mit "Romanisch" oda "Rumenisch" z doa, wo bekanntli vo Rom bzw. vo de Rema obgloadd is, oisdann Sprochn, wo vom Latein keman. *Romani* kimmt owa vo da Sejbstbezeichnung vo de Roma: *Řom* („Mo“, wo za de Roma gheat). Wo dees heakimmt woass ma ned so genau, es deafat oba vo de indischn Sprochn kema, z. B. aus *Ḍom* (aa *Ḍum* oda *Ḍōmba*), da Nama vo ana niadrign Kaste vo Wandaorbata,  de wo si ois Musikantn, Gaukla, Korbmocha, Metoihandweake usw. vadinga. Dees hod jo friaha af de Roma zuatroffa.

## Standardisiarung

In Rumenien, Serbien, Montenegro, USA, Schwedn usw. orbatn Gruppm dro, s Romani z standardisian.

Ohne Standardisiarung hod dees Romani, genauso wias Boarische, koa Ibalebmschance.

## Im Netz

* Romani-Projekt vo da Universitet Manchester
* Romani-Projekt vo da Karl-Franzens-Universitet in Graz
* Norbert Boretzky: ''Romani'' (PDF): Beitrog zua Enzyklopedie vom Eiropejischn Ostn an da Oipm-Adria-Universitet Klognfuat (332 kB)
* „dROMa“: Zeitschrift mit redaktionell betreutem Blog zu Roma-Themen (dROMa-Blog) auf Deitsch und Romanes
* International Romani Writers' Association
* Radio Rota – www.radiorota.cz, s wejdweit easchte Roma-Internetzradio mit Sitz in Prag
* GipsyRadio, unobhengigs Romani Internetz Radio seit 2000
* Sprachensteckbrief Romani/Para-Romani
* Euromosaik-Studie: ''Romani in der Tschechischen Republik''

### Online-Weatabuach

* RomLex (mit vielen Romani-Dialekten)

## Beleg
Erni Singerl

De **Erni Singerl** (* 29. August 1921 in Puch bei Bruck; † 30. Juli 2005 in Minga; geboan ois *Ernestine Kremmel*) is a boarische Voiksschauspuiarin gwen, de wo in iare Roin moast de tippische Mingna Dame gspuit hod.

## Theataroin (Auswoi)
* *Erni greift an*
* *Keine Leiche ohne Lilly* ois Zuagehfrau

## Fuim (Auswoi)

## Fernsehserien (Auswoi)
* Komödienstadel
* 1969–1971: Königlich Bayerisches Amtsgericht; mit Hans Baur und Georg Blädel
* 1982–1989: Meister Eder und sein Pumuckl; mit Gustl Bayrhammer
* 1983: Monaco Franze – Der ewige Stenz; mit Helmut Fischer und Ruth Maria Kubitschek; Regie: Helmut Dietl und Franz Geiger
* 1986: Kir Royal; mit Franz Xaver Kroetz und Dieter Hildebrandt; Regie: Helmut Dietl
* 1990: Heidi und Erni; mit Heidi Kabel; Regie: Kai Borsche und Michael Füting

## Auszeichnunga
* Bayerischer Verdienstorden
* 1987: „München leuchtet“ in Suiba
* 1988: Bundesverdienstkreiz am Bande
* 1989: Bayerischer Poetentaler
* 1996: Sonderpreis der Jury vom *Bayerischen Fernsehpreis*
* 2001: *Sigi-Sommer-Taler*

## Literatua
* Sybille Krafft: *Bayerische Volksschauspieler. 12 persönliche Porträts von Sybille Krafft,* Minga, 2013. Allitera Verlag, ISBN 978-3-86906-535-9

## Im Netz
*
Leo I.

Da **Papst Leo I.** oda **Leo da Große** (* ca. 400 in da Toskana; † 10. November 461 in Rom) is vom 29. Septemba 440 bis zu seim Tod Bischof vo Rom gwesn. Ois soicha is er da easchte gwesn, da an Titl *[[Pontifex Maximus]]* für sei Amt verwendt hot.

## Lebm

Noch'm *[[Liber Pontificalis]]* is Leo I. in da Toskana geborn worn. Ois da vorige Bischof vo Rom, Sixtus III., im Jahr 440 gstorbm is, hot ma an Leo einstimmig zu seim Nochfoiga gwählt. Währnd seina Amtszeit is da Primatsanspruch vom Bischof vo Rom stark betont worn.

Hauptsächlich is da Leo oba dofür bekannt, dass er im Jahr 452 as Vordringa vo de Hunnen in Richtung Rom verhindat hot kenna, nochdem er dene persenlich entgegnganga is und si mi'm Hunnenkenig Attila troffa hot.
Fire Island National Seashore

De **Fire Island National Seashore** is a "National Seashore" in de Vaeinigtn Stootn, wo 42&nbsp;km Mearesufa vo Fire Island gschitzt san. Fire Island is a Insl sidle vo Long Island im US-Bundesstoot Bundesstoot, wo voeianda duachn *Great South Bay* trennt is.

Des Schutzgebiet is 1964 grindt woan.

## Sengswiadigkeitn

* Da *Leichttuam vo Fire Island*, in da Näh vom Robert Moses State Park.
* *Sailor's Haven* - mit Yachthofn und Bsuachazentrum.
* *Otis Pike Fire Island High Dune Wilderness* is a unberiate Natua-Ufalondschoft am Ostend vo Fire Island

## Beleg


## Im Netz
* National Park Service: Fire Island National Seashore
* Travel Guide For Fire Island National Seashore area
Romanes

**Romanes** stähd fia:

* Sproch vo de Roma, schau: Romani

**Romanes** is da Famijnam vo:

* George Romanes (1848–1894), britischa Evoluzionsbiolog

**Sunstigs:**

* Romanes Beach, Strond vo da Ross-Insl, Ross-Archipel, Antarktis
Papiamentu

**Papiamentu** oda **Papiamento** is a Kreolsproch mit ebba 330.000 Sprechan, de wo in da Karibik auf de ABC-Inseln (Aruba, Bonaire und Curaçao) gredt werd.

## Ursprung

Papiamentu is auf Curaçao in da zwoatn Hejftn vom 17. Joarhundat enstandn. Erscht ebba um 1700 hod si de Sproch auf de Insln Bonaire und Aruba ausbroadt.

## Lexik
Zwoa Drittl vom Sprochschotz vom Papiamentu kema vom Portugiesischn und vom Spanischn. Ebba oa Drittl ausm Holländischn. A boa Prozentpunkte ausm Englischn, Franzesischn etc.

*Variante vom Kreolisch vo Santiago**Schreibweis vo nam Beispui: ALUPEC***Portugiesischa Ausdruck, dea wo im Kreolischen gnutzt werd.

## Standardisiarung

Auf de ABC-Insln gibts koa kuiturelle Identität mea. Untaschiede hods scho imma gebm. Papiamentu is duach de Vuifoit an Dialektn und Schreibweisn gfeadet. Im Papiamento auf Aruba is de Schreibweis steaka am Spanischn orientiat. Do schreibt ma: falsifica (fejschn), falsificacion (Fejschung), conexion (Vabindung), scur (dunkl). Auf Curaçao dagegn schreibt ma: falsifiká, falsifikashon, konekshon, sukú. Dazua gibts auf de ABC-Insln an Haffa Leara, de wo Papiamentu ned ois Muadasproch redn.

Wegn dera Situation wern seit de 1980a Joar de Standardisiarungs-Bemihunga vom Papiamenta stootli gfeadat.

## Beleg


## Im Netz
* 
* Papiamentu Sorosoro-Fiche auf Englisch
* Papiamentu Sorosoro-Fiche auf Franzesisch
* Papiamentu - Der Crashkurs
Ungarisch

**Ungarisch** (Obkiazung ung.: ), de **ungarische Sproch** gheat za de finno-ugrischn Sprochn vo da uralischn Sprochfamij.

Ungarisch gheat oisdann ned zua indogermanischn Sprochfamij wia de moastn eiropejischn Sprochn. Es wead eppa vo 13,5 bis 15 Milliona Leit gredd. Ungarisch is in Ungarn de Amtssproch und seitm 1. Mai 2004 aa oane vo de Amtssprochn in da EU.

## Zitat

Da George Bernard Shaw hod in am Interview mit CBS gsogt: 

Da Weana Sprochforscha N. Ebersberg hod iba de ungarische Sproch vom 19. Jh. gsogt: 

Nach Ove Berglund, schwedischa Artz und Ibasetza: 

## Im Netz

* Eintrog in da ''Enzyklopädie des Eiropäischen Ostens'' (PDF-Datei; 409 kB)
* Ádám Nádasdy: ''Ungarisch – ein goldener Käfig? Ungarn, der Buchmesse-Schwerpunkt 1999. Warum die ungarische Sprache auf der Welt so allein ist''; in: *Die Zeit*, Ausgabe 42/1999
* Andreas Kraneis: ''Die ungarische Sprache''
* Online-Weatabuach deutsch-ungarisch 
* Online-Weatabuach ungarisch-deutsch 
* Ungarisches Kulturinstitut z Wean
* Gabriella Maráz: ''Sprachrettung oder Sprachverrat. Zur Diskussion über die Norm des Ungarischen''
* Stella online: Onlinekurs Ungarisch für Anfänger (a Projekt in da Minerva-Aktion vo da EU)
* Junge ungarische Literatua af Deitsch
* Peter GAAL: ''Tanulj magyarul!de'' – Lerne Ungarisch!

## Beleg
County (Vaeinigte Staatn)

A **County** is in 48 vo de 50 Bundesstaatn vo de Vereinigten Staaten a regionale Vawoidungsoaheid. Des laufd do a so a wengal wia in Deitschland mid de Landkroas, oda de estarreichischn und schweiza Bezirke. Louisiana is oba in *[[parish]]es* und Alaska in *[[borough]]s* eiteild. As Woat *county* hoaßt iwasetzt Grofschaft. Oba aussa in Georgia und Maryland wand nia oi vo de US-Countys oi richtige Grofschaftn; da Nam is grod vo de Britn noch Noadamerika brocht won und dotn ibanumma won. Laud da US-Volkszählungsbehörde gibts 3143 Countys und oi vagleichboare Eiheitn.
Straubinga Land

As **Straubinga Land**, mim Hauptort Straubing is a historischs Territorium z Bayern. Es hod se ois a broads Bandl vo oi zwe Seitn vo da Doana vo Dietfurt und Kelheim im Westn bis Schadding am Ostn und vo Furth im Woid und as am Landgraf von Leuchtenberg vapfändn Waldmünchen im Noadn bis Dinglfing am Sian dastreckt. Am Vagleich zu andane Territorien vo dera Zeid hods a recht a saubane Gschlossnheid ghod.

As Straubinga Land, des wos seina Zeit wiara heid a Teil vo Niedabayern woa, is anno 1353 am Rengschbuaga Vadrog as Herzogtum Straubing-Holland gfoin und is 1429 am Preßburger Schiedsspruch unda de andan wittlsbeckarischn Teilherzogtima Bayern-Minga, Bayern-Landshuad und Bayern-Inglstadt aufteild won. Da Hauptort Straubing, wo vo 1353–1358 und vo 1387–1397 d Residenzstod vo de Herzeg Albrecht I. und vom Albrecht II. gwen is, is an Bayern-Minga gfoin. Da Herzog Ernst hod sein Buam, an Albrecht, den spädan Herzog, an Albrecht III., ois Statthoida eigsetzt.

Es wiad mim Begriff „Straubinger Ländchen“ a grod da anno 1429 an Bayern-Minga gfoine Anteil vom Territorium vom Herzogtum Straubing-Holland bezeichnet.

## Literatua

* 
* 

## Beleg
Flughofm Wean

Da **Flughofm Wean**, amtli: **Flughafen Wien-Schwechat** (IATA: **VIE**, ICAO: **LOWW**) is da greßte und bekannteste Flughofm in Östareich. Er befindt si af'm Gebiet vo da Stod Schwechat, südöstlich vo Wean, und is 1938 zeascht ois Militärflugplotz in Betrieb gnumma worn. Da Flughofm hot heit drei Terminals, und a vierts wird grod baut.

## Im Netz

* Hoamseitn vom Flughofm Wean
Lufthansa

De **Lufthansa** (offiziej: **Deutsche Lufthansa AG**), is oana vo de gressdn, wejdweit agiandn Konzean in da zivuin Luftfoaht. Da Sitz vom Konzean is in Köln. De Konzeanmuada betreibd nua no es Passagiagschefd mid Frankfurt am Main ois Hoamatflughofn. Konzeanintean wead's Gschefd *Lufthansa Passage Airlines* gnennd. As Luftfrochtgscheft wead seit 1994 vo da Dochda vo da *Lufthansa Cargo AG* gfiad, de Instondhoitung vo da *Lufthansa Technik AG* (LHT). As Catering wead vo da *LSG Lufthansa Service Holding AG* unta'm Marknnama *LSG Sky Chefs* betriem. De Lufthansa is oana vo de Grindungsmitglieda vo da Star Alliance, da gressdn Luftfoaht-Allianz in da Wejd.

A groussa Tei vom Konzean wead direkt vo da Deutschen Lufthansa AG gfiahd. De foamalrechtli eingstending Dochdagsejschoftn wean indirekt iwa de jeweijing Afsichts- und Voastondsgremien gfiahd. Haptgscheftsfejd vo da Lufthansa is noch wia voa da Linienflugvakeah. Zua'n Haffa Dochdagsejschofdn ghean de *Swiss* und de Austrian Airlines.

## Da Konzean

## Beleg


## Literatua

* Günter Stauch (Hrsg.): *Das große Buch der Lufthansa. Von der ‚Tante Ju‘ bis zum Super-Jumbo.* Verlag Geramond, Minga 2002, ISBN 3-7654-7248-4.
* Jochen K. Beeck: *Im Zeichen des Kranichs. Die Flugzeuge der Lufthansa 1926–2006.* Motorbuch-Verlag, Stuttgart, ISBN 3-613-02668-6.
* Rudolf Braunburg: *Kranich in der Sonne. Die Geschichte der Lufthansa.* Fischer-TB.-Verlag, Frankfurt 1982, ISBN 3-596-23034-9.
* Rudolf Braunburg: *Die Geschichte der Lufthansa. Vom Doppeldecker zum Airbus.* Rasch und Röhring, Hamburg 1991, ISBN 3-89136-416-4.
* Klaus-Jochen Rieger: *50&nbsp;Jahre Lufthansa. Eine Erfolgsgeschichte in Fakten, Bildern und Daten.* Verlag Heel, Königswinter 2005, ISBN 3-89880-411-9.
* *75 Jahre Lufthansa.*, Gera Nova Verlag, 2001, ISBN 3-89724-830-1.
* Jens Müller, Karen Weiland: *A5/05: Lufthansa+Graphic Design - Visuelle Geschichte einer Fluggesellschaft.* Verlag Lars Müller, Baden 2012, ISBN 978-3-03778-267-5.

## Fuimdoku

* Christoph Weber: *Fliegen heißt Siegen - Die verdrängte Geschichte der Deutschen Lufthansa.* 50 Min., D, WDR-ARTE, 2010.

## Im Netz
* 
* Hoamseitn vom Lufthansa-Konzean
*
Hoachapeißaberg

**Hoachapeißaberg** (amtli: **Hohenpeißenberg**) isch a Gmua im obaboarischn Landkroas Weilheim-Schogau. Dr friare Bergbauort liggt in dr Mittn vom Pfaffawinkl. Mit seine fascht 1000 Metter Heachn prägt dr Hoacha Peißaberg landschaftli an Ort. Sei Gipfl isch ziemli in dr Mittn vom Ortsgebiet. Vo do aus hot ma an schiana Blickh auf de Olpn. Friaras hom vil Leit den Berg ols Wallfahrtsort kennt und heint isch er a beliabts Ausflugszil. Auf'm Berg steat heit a Sendeturm und a metrologischs Observatorium. De Bergwettrstation gilt ols de elteschte dr Welt.

## Literatur
* Max Biller und Arbeitskreis Ortsgeschichte: *Hohenpeißenberger Heimat-Lexikon*, Herausgeber: Gemeinde Hohenpeißenberg 1998
* Max Biller und Ludwig Stippel: *Bergbau und Bergbaumuseum am Hohen Peißenberg. Ein Führer durch die Geschichte des Bergbaus im Bereich des Bayerischen Rigi.* 3. Auflage, 2006. Bezugsquelle: Verein „Bergbaumuseumsfreunde Peißenberg e. V.“
* Felix Fischer (Pfarrer): *Beschreibung der Pfarrei Hohenpeissenberg*. Haas & Grabherr, Augsburg 1901
* Franz Hohenleithner: *Kleine Ortsgeschichte von Hohenpeissenberg*. Hans Eiband, Hohenpeißenberg 1954
* Cornelia Lüdecke: *225 Jahre meteorologische Bergstation Hohenpeißenberg*. Naturwissenschaftliche Rundschau 59(11), S. 602–604 (2006), 
* Georg Scherzl: *Haus- und Hofgeschichte Hohenpeißenberg*, Herausgeber: Gemeinde Hohenpeißenberg 2006
* Georg Scherzl: *Haus- und Hofgeschichte Hohenpeißenberg. Band 2*, Herausgeber: Gemeinde Hohenpeißenberg 2009
* Peter Winkler: *Geschichte der Meteorologie in Deutschland, Hohenpeißenberg 1781–2006 – das älteste Bergobservatorium der Welt*. Selbstverlag des Deutschen Wetterdienstes, Offenbach am Main 2006, ISBN 3-88148-415-9
* Peter Winkler: *Frühgeschichte des Bergobservatoriums Hohenpeißenberg: neue Erkenntnisse und Präzisierungen*, Deutscher Wetterdienst, Offenbach am Main 2015, ISBN 978-3-88148-481-7

## Im Netz

* 
*  (PDF; 1,24 MB)

## Refarenzn
Toxoch-Riaf

**Toxoch-Riaf** (deitsch: **Taxach-Rif**) a Katastroigmoa und da nerdlichste Stodtei vo da Bezirkshauptstod Hallein und bsteet as de zwo Ortschoften **Toxoch** und **Riaf** mid insgsaumt 3.119 Eihwohna (Staund: 2001). Er liegg direkt a' da Kinigsseeochen (wo se d' Grenz zwischen Floch- und Tennengau befindt) und grenzt af da drentern Seiten ann Ortstei Niaderoim vo da Gmoa Anif.

Geograafisch wead Toxoch durch d' Soizach an osten und d' Kinigsseeochen an Norn bgrenzt. Richtung Westen grenzt Toxoch ans bnochbarde Berchtsgoaner Laund. Toxoch biejdt somid noch Norn hih aa d' Grenz zwischerm Tennengau und em Flochgau. Riaf bfindt se am Spietz zwischer da Kinigsseeochen. s Wort Riaf geet afs lateinische Wort ripa = Flussuafer zruck.

Toxoch und d' Katastroigmoa Au haum mid eanere Ortstei *Riaf*, d' *Gortnau* und *Koidenhausen* d' politische Gmoa Toxoch bijdt, biss'
1896 af Hallein eihgmoand worn sand.
Andy Borg

Da **Andy Borg** (* 2. Novemba 1960 in Wean; eingtlich *Adolf Andreas Meyer*) is a estareichischa Schlagasänga und Moderator.

Im Jahr 1982 is da Borg mi'm Schlaga *Adios Amor* ins Schlagagschäft einekumma. Ab 1996 hot er de Schlagaparadn vo da Volksmusik im deitschn Südwest-Fernsehn moderiat, de späta im Easchtn kumma is.

Von 2006 bis 2015 hat er ois Nochfoiga vo Karl Moik an Musikantnstadl moderiat.
Außadem hot er an Silvesta 2006 easchtmois an Silvestastadl moderiat.
Hansi Hinterseer

Da **Johann Ernst „Hansi“ Hinterseer** (* 2. Feba 1954 in Kitzbühl) is a estareichischa Schlagasänga, Schauspiela, Moderator und ehmaliga Skirennläufa.
Mariä-Empfängnis-Dom (Linz)

Da **Mariä-Empfängnis-Dom** is de Kathedralkirch vom Bistum Linz. Im Jahr 1855 is da Bau vom Dom durch'n Bischof Franz Joseph Rudigier zu Ehrn vo da Unbeflecktn Empfängnis vo Maria veranlasst worn.

## Im Netz
* Linzer Mariendom
Homestead, Florida

**Homestead** is a Stod in Florida, USA. Es is a Voastod vo Miami.

De Stod is 1913 grindt woan. Sie liegt ebba 35 Meiln (56&nbsp;km) sidwestl vo Miami und 25 Meiln (40&nbsp;km) noadwestli vo Key Largo.

Homestead gheat zu de US-amerikanischn Städt, wo de Latinos in da Meaheit san: 51,10% hom anno 2000 ois Muadasproch Spanisch ogem, 43,22% Englisch und 4,71 haitisches Kreolisch.

In da Oitasstruktua dominian de Jungan. 33.2% vo de Leidln san unta 18, 12.8% vo 18 bis 24.

31.8% vo da Bevejkarung lem unta da Oamutsgrenz, bei de unta 18 jaarign sans 43.9%.

## Sengswiadigkeitn

* ArtSouth
* Biscayne National Park
* Coral Castle
* Everglades Alligator Farm
* Everglades National Park
* Fruit and Spice Park
* Homestead Library
* Homestead Rodeo
* Homestead-Miami Speedway
* Homestead Air Reserve Base
* Monkey Jungle
* Schnebly Redland's Winery
* Seminole Theatre
* Turkey Point Nuclear Generating Station

## Beleg


## Im Netz
* Hoamseitn vo Homestead
* Homestead/Florida City Chamber of Commerce
Wiazburga Dom

Da **Wiazburga Dom**, offiziell: da **St.-Kilians-Dom zu Würzburg**, is de Kathedralkirch vom Bistum Wiazburg. Da Dom in seina jetzign romanischn Form is ab 1040 vom Bischof Bruno erbaut worn, is oba seitdem eftas teilweis aus- und umbaut worn.
Synode vo Sutri

De **Synode vo Sutri** is a kirchliche Synode gwesn, de im Jahr 1046 in Sutri in da Region Latium im heitign Italien stattgfundn und an Anfang vom Reformpapsttum markiat hot. Da Kenig Heinrich III. hot de Synode eiberufn lassn, um de Simonie zu bekämpfn. Des is grod zu eina Zeit gwesn, in der drei verschiedne Leit an Anspruch erhobm hom, da rechtmäßige Papst zu sein. Im Laufe vo da Synode is da Papst Gregor VI. zrucktretn, währnd Benedikt IX. und Silvester III. abgsetzt worn san.

In da kurz drauffolgendn Synode in Rom is nachad da Suitger vo Bamberg ois Clemens II. zum neien Papst gwählt worn.
Maridl Innerhofer

**Maridl Innerhofer**, oane va die pekånntigschtn Sidtirólr Muntårtdichtrinnen, isch 1921 in Marling pa Meran gepórn. Sie isch die Tóchtr van Leahrer Franz Innerhofer, der pålt nåch ihrer Gepurt in Poazn va die Faschischtn drschóssn gwórtn isch. 2011 håt sie in 90. Gepurtståg gfeiert.

Nåch dr Pflichtschual håt sie as Technische Inschtitut unt die Håndlsschual in Meran psuacht. 1939 isch’i nåch Nórdtiról ausgwåndrt unt nåchn Kriag wiedr nåch Marling zruggkémmen. Schón in dr Innschpruggr Zeit håt sie Gedichtlen gschriem, dé åbr vrlórn gången sein. Sie isch Leahrerin gwórtn, håt Gedichtlen unt åndre Såchn gschriem unt isch éffntlich auftrétn. A Zeit lång håt sie aa In Taitschlånt glép, va wó sie 1960 zrugg kémmen isch. 

Ihre Gedichtlen sein oanfåch gschriem, leicht zu lésn, tiafsinnig, óftramål irónisch. Die Schreibung isch nét durchwégs lautgetrai (z.&nbsp;B. Kind stått Kint), wås åbr as Vrsteahn erleichtrt. Sie peóbåchtet die Umgébung unt die geschichtlichen Entwicklungen. Ihre Thémen sein vielfältig. Wichtig isch isch ihr die Erhåltung va dr Tradizión unt a saubrer Umwelt. 

*Ibr dr Natur schreip sie:*

I mecht -
I winsch es mir so fest,
daß du dein Staunen 
nit verlearnen sollsch
ibr dr Searoas,
de die Augn zuatuat,
...

Des bißl Londschoft, des bißl Grian,
wos soll mr denn drmit no tian?
...


*A Gedichtl mitn Titl „Oastrsunntig“ peschreip Tradizión unt Stimmung:*

Die Luft isch woach
und Sunn scheint ibern gonzn Lond.
Die Kindr 
in nuidn Sunntiggwond
hom gfärpe Oar in dr Hond
und lochn ibrn gonzn Gsicht.
Die groaßn Leit nit mindr,
weil die Saison guat unglaafn isch.
...


*Herznsångelégnheitn formuliĕrt sie só:*

Sog du dr Lahn,
sie soll dein Haus stiahn lossn –
sog du in Wind, wia er si drahnen soll – 
sog du in Wildboch,
du mecheschn in a Brinnl fossn – 
sog du in Herz,
wiaviel’s lei liabm soll!


''Irónie heart man aus dé Zeiln ausr:'

Miaßat aniadr an Kraizr gebm
fir oll sein ibrflissigs Redn
fir olle Wertr, de zuviel,
nor warn die Leit bol orm,
odr - - - still!


M. Innerhofer håt Auszeichnungen unt Ånerkénnungen in In- unt Auslånt kriagg. Untr ihre Piacher sein fólgete:

* Hennen und Nochtigolln, Bozen 1976
* In fimf Minutn zwelfe, Bozen 1977
* A Kraut mit tausnd Guldn, Bozen 1980
* Muansch du mi?, Bozen 1990/92
* Dr kluane Prinz, Grassen 2002 (Ibrsétzung)
* Nochtkastlbiachl, Bozen 1992

## Im Netz
* Die Dichtrin
* Virtuells Haus
Kampnwand

De **Kampnwand** is a 1669 m hoha Berggipfe in de Cheamgaua Alpm. Er hoaßt so, weil sei gezackta Gipfegrat wia da Kampe vo am Gockl ausschaugt. As Gipfekreiz am Ostgipfe vo da Kampnwand is as greßte Gipfekreiz in de boarischn Alpm.

## Beleg
Hoach-Insrfrauntåg

Dr **Hoach-Insrfrauntåg** isch in dr Kathólischn Kirch a hoachr Marienfeiertig, der in 15. Auguscht gfeiert wert. 

Pa die feierlichn Góttesdeanschte wern Puschn (Blumen) gweicht, dé die Fraun mit in dr Kirch néhmen. Die Puschn néhmen sie drnåch wiedr hoam unt ghåltn sie a Jåhr lång auf. Die Ploamen unt Kraitr gébm in die Pewóhnr unt in Viech Schutz va Unwéttr unt Krånketn. Die Straiß wern toalweis nåch gwisse Kriterien zsåmmgsétzt: a psundre Zåhl va Stingl (7, 9, 12, ...), gwisse Heilkraitr ghearn drzua, nét ålle va dr gleichn Årt. Die gweichtn Kraitr kénnen pa Pedårf aa fir an Tee vrwéndet, ódr in Viech untrn Fuattr untrigmischt wern. 

In dr Hoachspråch isch dés Féscht als „Mariä Himmelfahrt“ pekånnt, die genaure va dr Kirch vrwéndete Pezeichnung isch „Mariä Aufnahme in den Himmel“, åndre Pezeichnungen sein „Fest der Vollendung Mariens“ ódr „Unser Frauen Heimgang“. In Dialekt håt man außr „Hoachinsrfrauntåg“ die Pezeichnung „Maria Himmlfåhrt“ ibrnummen.
 
In dr Pibl gip’s koan direktn Hinweis, dass die Maria, die Muatr van Chrischtus, in Himml aufgnummen gwórtn isch. In erschtn Priaf an die Korinthr schreip dr Apóschtl Paul, dass erschtr dr Chrischtus van Toatn auferståntn isch unt nåchr kémmen die oan, wås zu ihm ghearn. In 4. Jåhrhundrt håt dr Kirchnleahrer Ephräm dr Syrer die Ånsicht vrtrétn, dass dr Kérpr va dr Maria nét vrwést isch nåch ihrn Toat. Dr Glabm, dass die Maria mit Leib unt Seal in Himml kémmen isch, ståmmp schón ausn erschtn Jåhrtausnt; in Jåhr 1950 håt dr Påpscht dés zun Dógma gmåcht.

Viele Kirchn sein in dr „Mariä Himmlfahrt“ gweicht. Viele Pildr stélln die Himmlfåhrt dår.  In dr Minchnr Fraunkirch z.&nbsp;B. isch friahr a Pilt fa dr Aufnåhme Mariä in Himml afn Hoachåltår gståntn.

Pa die Orthodóxn hoaßt as entsprechende Féscht  „Mariä Entschlåfung“ unt wert Énde Auguscht gfeiert.

## Beleg

* Katholisches Sonntagsblatt (Diözese Bozen-Brixen); 2011 / 33-34
* it.wikipedia http://it.wikipedia.org/wiki/Assunzione_di_Maria
* de.wikipedia http://de.wikipedia.org/wiki/Mariä_Himmelfahrt

The rejection of the term Theotokos by Nestorius Constantinople more 
by EIRINI ARTEMI
http://independent.academia.edu/EIRINIARTEMINationalandCapodistrianUniversityofAthens/Papers/1721697/The_rejection_of_the_term_Theotokos_by_Nestorius_Constantinople
Hawaii

**Hawaii** (hawaiisch: **Hawaii**) is a Inslkettn im Pazifischn Ozean und da Nam vom 50. Bundesstoot vo de Vaeinigtn Staatn. De Inslgruppm ghead zum polynesischn Kuituaraum und beidt d neadliche Spitzn vom sognenndn polynesischn Dreieck.

## Eadkunde

Hawaii ligt 3.682&nbsp;km vom amerikanischn Festland (Flumeville, Kalifoanien) wegad. Insgsamt gheand do 137 Insln und Atolle mid arana Flächn vo 16.625&nbsp;km² zu Hawaii dazua, d mehran davo hand oba ned bewohnt.

### Insln und Countys

De acht gresstn Insln hand (vo Westn noch Ostn): Niihau, Kauai, Oahu, Molokai, Lānai, Kahoolawe, Maui und Hawaii (*Big Island*).

De gresstn Insln weand fimf Countys zuagoadnet: Hawaii und Oahu steind jeweils an oagna County do; Kauai und Niihau hand midanand oa County; a zammgfasst weand Maui, Molokai, Lānai und Kahoolawe.

Listn vo de gresstn Insln vom Westn an Ostn:

## Schau aa

* Aloha ʻOe - Hawaiianischs Voiksliad
* Israel Kamakawiwoʻole - Wejdbekannta Sänga
* Liliʻuokalani - De letzte Kenigin vo Hawaii

## Literatua

* *Hawaii-Inseln. Naturparks, Naturschutzgebiete, viele Ausflugsziele, UTM-Raster für GPS, klassifiziertes Straßennetz, Gitternetz und Ortsindex*, Reise-Know-How-Verl. Rump, Bielefeld 2002 (Reise-Know-how. World mapping project) ISBN 3-8317-7058-1
* *Hawaii*, James A. Michener, Goldmann Verlag 1959 ISBN 3-442-06821-5
* Phil Barnes: *A Concise HIstory of the Hawaiian Islands*. Petroglyph Press, 3. Auflage 2001, ISBN 0-912180-56-0

## Filme

* Christian Riehs: *Aloha im Dreivierteltakt*, Frankreich, Österreich, 2007 (ARTE, ORF). 52 Min. (u.&nbsp;a. über den völkerrechtlichen Status Hawaiis, die Rolle von König David Kalākaua, der Missionare und der Fa. Dole)

## Im Netz

* 
* Seite des Bundesstaates Hawaii

## Beleg
Primogenitur

De **Primogenitur** is dees Eabfoigeprinzip, wo sogt, dass da Easchtgeborane s Eabe otritt und oi andan Gschwista ausgschlossa bleibm.

Wen da Letztgeborane ois eabt, nacha redd ma vo **Ultimogenitur**.

De Primogenitur hod vo oim in de Monarchien fia de Festlegung vom Thronfoige goitn. In da Regl hom dobei de Buama de Eabfoig otretn kina. Dechta worn entweda ganz ausgschlossa (Lex Salica) oda san zmindast hinta de Buama zruckgsetzt worn.

## Literatua

* G. Rühl: *Majorat, Minorat, Primogenitur, Seniorat*, in: Carl von Notteck/ Carl Welcker (Hrsg.): *Das Staats-Lexikon - Encyklopädie der sämtlichen Staatswissenschaften für alle Stände*, Bd.8, Verlag von Johann Friedrich Hammerich, Altona 1847, S.699–701.
* Michael Kaiser: Regierende Fürsten und Prinzen von Geblüt, in: Jahrbuch Preußische Schlösser und Gärten Berlin-Brandenburg 4 (2001/2002), S. 3ff.